text: Cykelulykke: Håndtag sad fast i låret
  20 september 2011 kl. 06.18
  En 13-årig dreng fik håndtaget fra cyklens håndbremse i låret, da han under leg væltede mandag aften ved Kvickly i Grindsted.
  Drengen og fire venner legede med deres cykler på p-pladsen, da uheldet skete.
   
  Politi, brandvæsen med både sprøjte og tankvogn, en ambulance og en lægebil blev tilkaldt, da alarmen indløb kl. 19.57. 
  Vagtchef Lars Grønlund, Sydøstjyllands Politi, oplyser, at der ikke er noget politimæssigt i uheldet.  
  De fem drenge har cyklet rundt på den tomme parkeringsplads - og herunder er den 13-årige væltet og har fået styret ind i låret. Og håndtaget fra håndbremsen borede sig ind i låret.
  